Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 1989. évi XXXII. törvény (a továbbiakban: Abtv.) 1. §
Paragraph Index: 537

2. A köztársasági elnök indítványában kifejtette, hogy a kitüntetés köztársasági elnök részérõl történõ adományozása a nemzet (egységes) elismerését fejezi ki a kitüntetett életútjáért vagy teljesítményéért. Ebbõl következõen a kitüntetés-adományozás jogkörének értelmezése során az Alkotmány 29. § (1) bekezdésének azon rendelkezése szolgálhat kiindulópontként, amely szerint a köztársasági elnök „kifejezi a nemzet egységét, és õrködik az államszervezet demokratikus mûködése felett”. A köztársasági elnök szerint az államfõ azon alkotmányi jogköreinél, melyeknél döntése nem kapcsolódik szorosan az államszervezet (demokratikus) mûködéséhez, az említett alkotmányi rendelkezés szolgálhat a döntés alkotmányossági mércéjéül. A köztársasági elnöknek döntése során azt kell vizsgálnia, hogy a kitüntetési elõterjesztés teljesítése következtében bekövetkezhet-e az államszervezet demokratikus mûködésének tág értelemben vett zavara, sérülhet-e az államszervezet demokratikus mûködésének tartalmi érvényesülése, az Alkotmány alapvetõ értékrendje. A köztársasági elnök véleménye szerint az államfõ erkölcsi integritása kerülhet veszélybe akkor, ha nem kap 2007/87. szám érdemi (valódi) döntési jogot a hivatkozott – így az Alkotmány 30/A. § (1) bekezdés j) pontjában szereplõ – jogkörében meghozandó döntései során. A köztársasági elnök szerint a kitüntetés törvényi elõfeltételeinek vizsgálata nem választható el az értékítélettõl; a kitüntetési elõterjesztésre vonatkozó döntése tisztán erkölcsi természetû, és egy meghatározott értékrenden alapuló értékítéletet fejez ki. A döntés erkölcsi jellege miatt – a köztársasági elnök nézete szerint – azt is biztosítani kell, hogy a köztársasági elnök döntése során saját erkölcsi értékrendjének (integritásának) megfelelõen érvényesíthesse az Alkotmány értékrendjét. A kifejtettek alapján a köztársasági elnök azon szempontok (mérce) meghatározását kérte az Alkotmánybíróságtól, amelyek alapján tartalmi vizsgálat alá vonhatja a kitüntetési elõterjesztést, továbbá azon feltételek meghatározását, amelyek fennállása esetén megtagadhatja a kitüntetési elõterjesztés teljesítését. A kitüntetési elõterjesztés tárgyában történõ államfõi döntéssel összefüggésben a köztársasági elnök kérdésként tette fel, hogy döntése meghozatala során képezheti-e az elutasító döntése alapját más szempont, mint az államszervezet demokratikus mûködésének súlyos zavara. A köztársasági elnök az Alkotmánybíróságtól választ várt arra a kérdésre is, hogy a kitüntetési elõterjesztésre vonatkozó döntését (annak teljesítését vagy megtagadását) milyen határidõn belül gyakorolhatja.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes